# kig
## Brezhoneg
### Etimologiezh

    Kavet en henvrezhoneg (cic).
    Meneget er C'hatolikon (quic).
    Da geñveriañ gant ar gerioù cig en kembraeg, kyk en kerneveureg, cicce en heniwerzhoneg ha cico- en galianeg.

### Anv-kadarn

kig /ˈkiːk/ gourel, liester kigoù & strollder, unanderenn kigenn
* Danvezenn vlot, gwadek, kaherek eus korf an den pe al loen etre kroc'hen hag eskern.
    Kig hag eskern.
    bezañ ur c'horfad kig en un den: bezañ tev
* Lodenn vlot, debradus (mat da evañ) eus korf al loened-kig.
    Debriñ kig gwenn.
** [...] ; e zaoulagad a luc'has an e benn, hag e lavare ennan e-unan : « Setu kig kristen d'in a-benn fenoz ! [...] !!!... » — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 72.)
* Relijion. Korf an den enebet ouzh e ene.
    Pec'hed ar c'hig.

#### Gerioù heñvelster

(3)
* kreud

#### Deveradoù

* digigañ
* kigaj
* kigañ
* kigder
* kigek
* kigenn
* kigennek
* kigennus
* kiger
* kigerezh

#### Gerioù kevrennek

* debrer-kig / kigdebrer
* kig-bevin
* kig-dent
* kig-gouez
* kig-kon
* kig-moc'h
* kiger-moc'h
* kigerezh-voc'h
* kig-ha-farz
* kig-ha-fav
* kig-ha-kaol
* kig-kresk
* kig-rost
* kig-sac'h
* kig-sall
* kig-soubenn
* kig-torr
* kigwan
* loen-kig

#### Krennlavarioù

* Kig ha kroc'hen A vez skrapet gant paotred al lezenn. — (Jarl Priel, Amañ hag Ahont, Al Liamm, 1957, p. 252.)
* Patatez ha laezh D'ar beorien gaezh Patatez ha kig D'an dud pinvidik

#### Troidigezhioù

* galleg : chair ; viande
* kembraeg : cnawd ; cig
* kerneveureg : kyk
* saozneg : flesh ; meat